cyanic-selkie/wikianc huggingface dataset:
Nivelrikko
Hoito
Revenneiden rustokielekkeiden poisto ja nivelen puhdistaminen irtokappaleista lievittää oireita väliaikaisesti, mutta sillä ei voida katkaista alkanutta nivelrikkokehitystä.
Vuonna 2014 julkaistun tutkimuksen mukaan kolme kuukautta kestävä kokonaisvaltainen fysioterapia ei tehoa lonkan nivelrikosta johtuviin kipuhin, vaan jopa pahentaa niitä hiukan. Fysioterapia koostui manuaalisista käsittelyistä, syvien kudosten hieronnasta ja lihasten venyttelystä, neuvonnasta sekä 4 kertaa viikossa suoritettavista kotiharjoitteista, joiden tavoitteena oli lisätä liikkuvuutta, voimaa ja tasapainoa. Kotiharjoitteita jatkettiin vielä hoitoa seuranneiden kuuden kuukauden ajan. Fysioterapiaryhmäläisten toimintakykykään ei ollut parempi kuin plasebohoitoa saaneilla.
S/S Wiri
S/S Wiri oli suomalainen Antti Wihurin varustamon rahtihöyrylaiva, joka ajoi karille ja jäi hylyksi 17. joulukuuta 1930 Vilsandin saaren edustalla lähellä Saarenmaata Viron rannikolla. Onnettomuudessa menehtyi neljä laivan miehistön jäsentä ja yksi virolainen pelastajiin kuulunut.
Liikennevakuutuskeskus
Liikennevakuutuskeskus, lyhennettynä LVK, on Suomessa toimivien liikennevakuutusyhtiöiden yhteistoimintaelin. Vakuutusyhtiöillä on lakisääteinen velvollisuus olla LVK:n jäsen. LVK:n tehtäviin kuuluu vakuutusyhtiöiden yhteinen liikennevakuutustoiminta, liikennevahinkojen ehkäisytyö ja liikenneturvallisuustyö sekä liikennevakuutukseen liittyvä kansainvälinen yhteistoiminta.
Tehtävät
Liikennevakuutuskeskus hoitaa tuntemattomien, vakuuttamattomien, ulkomaisten ja siirtovakuutettujen ajoneuvojen aiheuttamat vahingot sekä vakuuttamisvelvollisuudesta vapautettujen ajoneuvojen aiheuttamat vahingot. Lisäksi Liikennevakuutuskeskus korvaa poronomistajille moottoriajoneuvojen aiheuttamat porovahingot.
Liikennevakuutuslain mukaan jokaisella moottoriajoneuvolla tulee olla liikennevakuutus. Mikäli vakuutusta ei ole otettu, perii LVK vakuutusmaksun sijasta hyvikemaksun eli laiminlyöntimaksun. Tämä maksu on käytännössä 2–10-kertainen normaaliin vakuutusmaksuun verrattuna. Vastaavasti LVK huolehtii vakuuttamattoman ajoneuvon aiheuttamien liikennevahinkojen korvaamisesta.
Liikennevakuutuskeskus hoitaa myös eräiden sellaisten ajoneuvojen vakuuttamisen, joiden vakuutusten hoito ei kuulu millekään vakuutusyhtiölle. Liikennevakuutuskeskus myöntää Suomen liikennevakuutuksen sellaisille ajoneuvoille, joilla ei ole Suomessa voimassa olevaa vakuutusta (rajavakuutus). Tällaisia ajoneuvoja ovat Suomeen tulevat ETA-alueen ulkopuoliset ajoneuvot. Vakuutus myönnetään ajoneuvon tullessa Suomeen ETA-alueen ulkopuolelta, yleensä Venäjältä. Siirtovakuutuksia myöntävät myös katsastustoimipaikat ja tullit.
Liikenneturvallisuuteen liittyvä työ
Liikennevakuutuskeskuksessa toimiva Onnettomuustietoinstituutti (OTI) vastaa lakisääteisten liikenneonnettomuuksien tutkijalautakuntien toiminnasta. Tutkijalautakunnat selvittävät kaikki kuolemaan johtaneet tieliikenneonnettomuudet. Eri puolilla Suomea toimii 20 tutkijalautakuntaa, joissa on yhteensä noin 250 jäsentä. Jokaisesta tutkittavasta onnettomuudesta selvitetään sen kulku, siihen johtaneet syyt, sen seuraukset ja pelastustoimet. Tutkinnassa saatujen tietojen pohjalta laaditaan suositukset vastaavien onnettomuuksien ehkäisemiseksi vastaisuudessa. Tutkijalautakunnat eivät ota kantaa onnettomuuden osapuolten syyllisyyteen tai syyttömyyteen tai vahingonkorvauskysymyksiin. Tutkijalautakuntien jäsenet toimivat virkavastuulla ja heillä on vaitiolovelvollisuus.
OTI julkaisee onnettomuustutkinnassa saaduista tiedoista raportteja ja tutkimuksia ja laatii tilaston vakuutusyhtiöiden korvaamista liikennevahingoista. Tilasto on saanut julkista huomiota automerkkikohtaisten vahinkotietojen vuoksi.
Kansainvälinen toiminta
LVK on alusta alkaen toiminut vihreä kortti -yleissopimuksen Suomen edustajana. Vihreä kortti on kansainvälinen todistus liikennevakuutuksen voimassaolosta. Useimmat Euroopan ja Pohjois-Afrikan maat ovat sopineet, että kortti on riittävä osoitus liikennevakuutuksen voimassaolosta ajoneuvon kotimaassa eikä ajoneuvolle tarvitse ottaa vakuutusta matkan aikana.
S/S Wiri
Wirin haaksirikko
S/S Wiri oli 17. joulukuuta 1930 tulossa 4 200 tonnin koksilastissa Rotterdamista Helsinkiin kun se ajoi aamuyöllä karille Laimadal- eli Vultšur-matalikolla Vilsandin saaren edustalla lähellä Saarenmaata. Laivalla oli 23 hengen miehistön joista kaksi oli naisia. Päivän aikana laivan kansilastia alettiin purkaa mereen ja lähetettiin hätämerkkejä. Tätä jatkettiin seuraavaan aamuun saakka kunnes virolainen pelastusalus Karin saapui 18. joulukuuta klo 9.30 Wirin luokse. Paikalle saapui pelastusväkeä myös Saarenmaalta kymmenellä purjeveneellä. Karinin omistaneen pelastusyhtiön kanssa solmittiin pelastussopimus ja koksilastin purku jatkui nyt pelastajien toimesta. Lastin purkutyö jatkui iltayöhön 19. joulukuuta saakka, jolloin se lopetettiin korkean aallokon vuoksi. 19. joulukuuta paikalle saapuivat myös virolaiset pelastusalukset Micheline ja Meteor. Osa virolaisista lastin purkajista yöpyi Wirissä ja osa taas paikalle tulleessa toisessa virolaisessa pelastusaluksessa Meteorissa. 20. joulukuuta merenkäynti voimistui eikä lastin purkua voitu jatkaa. Wirin konehuoneeseen vietiin Meteorilta tuotu höyrypumppu jotta konehuone saataisiin pysymään kuivana. 21. joulukuuta merenkäynti laantui ja lastin purkua jatkettiin sen jälkeen kun pelastajien palkkakiistassa oli päästy sopuun. Illalla laivan konehuone oli pysynyt kuivana mutta laivan ruumissa vesi oli noussut vesilinjan tasolle saakka.
22. joulukuuta myrsky alkoi yltyä ja lastin purku oli keskeytettävä. Aallot alkoivat myös liikuttaa laivaa matalikolla ja laivan keskiosa painui alaspäin kansilevyjen kupertuessa ylös. Meteorista tuotu höyrypumppu meni epäkuntoon ja laivan kattiloista jouduttiin sammuttamaan tuli ja konehuone hylkäämään vedenpinnan noustessa konehuoneessa. Aamupäivällä Wiristä laskettiin vesille pelastusvene, johon meni 15 henkilöä. Kun pelastusvene oli päässyt pelastuslaiva Michelinen kyljelle se kuitenkin kaatui aallokossa ja kolme Wirin miehistöön kuulunutta ja yksi virolainen pelastajiin kuulunut hukkuivat. Wirin emännöitsijä saatiin nostettua merestä Michelineen mutta hän menehtyi saatuaan keuhkoihinsa vettä. Micheline kuljetti iltapäivällä veneestä pelastuneet Saarenmaalle Jaagarahun satamaan jossa heidät siirrettiin pelastusyhtiön höyrylaiva Dagmariin saamaan hoitoa. Wirille jäi vielä 11 miehistöön ja 35 pelastusväkeen kuulunutta. Heidät saatiin pelastettua 23. joulukuuta pelastusalus Kariniin myrskyn laannuttua. Pelastetut kuljetettiin iltapäivällä Jaagarahuun ja siellä edelleen höyrylaiva Dagmariin.
Dagmar saapui jouluaattona Tallinnaan jossa pelastetut Wirin miehistön jäsenet yöpyivät merimieskodissa. Heidät kuljetettiin sitten joulupäivänä höyrylaiva Ebba Munckilla Helsinkiin. Virolaisissa ja suomalaisissa lehdissä julkaistiin paikkansapitämättömiä tietoja, joiden mukaan Wirille 22. joulukuuta jäänyt miehistö olisi epätoivoissaan ryhtynyt juopottelemaan ja tämän seurauksena yksi laivalla ollut virolainen pelastuslaiva Meteorin matruusi olisi suomalaisten toimesta tapettu. Wirin miehistö vaati Uusi Suomi-lehdeltä oikaisua. Miehistön mukaan kaatuneessa pelastusveneessä vain yksi henkilö oli ollut päihtynyt eikä laivalla pidetty mitään yöllisiä juominkia. Meteorin virolaisen kansimiehen kuolema aiheutui siitä että hän suistui toisten virolaisten kanssa viskipullosta käydyn käsikähmän jälkeen venekannelta portaita alas etukannelle ja menehtyi sitten vammoihinsa seuraavana päivänä. Kolme Saarenmaalta kotoisin ollutta virolaista tuomittiin myöhemmin teosta vankeusrangaistuksiin.
Nivelrikko
Hoito
Nivelrikon lääkehoidossa tavoitellaan oireiden lieventymistä, koska nivelrikkoa parantavaa lääkitystä ei ole olemassa.
Nivelrikon hoidossa voidaan käyttää kipulääke parasetamolia, tulehdusta ja kipua vaimentavia tulehduskipulääkkeitä, pitkävaikutteista diaseriinia (engl. diacerein) , glukosamiinisulfaattia , kurkumiinia, vihersimpukkavalmistetta, boswelliinihappoja tai suoraan nivelpintaan pistettäviä hyaluronaatti-ruiskeita. Kipulääkkeet tehoavat parhaiten, jos ne otetaan ennakoivasti ennen kipua aiheuttavaa toimintaa.
Lyhyellä tähtäimelle tehokkain lääke nivelrikon hoitoon on diklofenaakki-tulehduskipulääke 150 milligramman päiväannoksilla. Diklofenaakkia ja muita tulehduskipulääkkeitä kannattaa kuitenkin käyttää vain tilapäisesti siten, että kuurit pidetään mahdollisimman lyhytkestoisina. Ei-steroidiset tulehduskipulääkkeet eivät yleensä vähennä akuuttiin tulehdukseen liittyviä aineenvaihduntatuotteita eikä niiden pitkäaikaiskäyttö vähennä myöskään kuvantamisella todettavia rappeumamuutoksia. Tutkimuksissa on havaittu, että ne vähentävät kipua ja turvotusta, mutta koehenkilöistä poistetaan yleensä ennen kokeen alkua sellaiset potilaat, joiden kivut eivät lisäänny tulehduskipulääkkeen alasajon myötä.
S/S Wiri
Wirin haaksirikko
Wirin emännöitsijä Lydia Blomqvist haudattiin Malmin hautausmaalle. Pelastusveneen kaatuessa hukkuneiden perämies Janssonin ja konemestari Tisellin ruumiiden jäännökset löydettiin elokuussa 1931 Saarenmaan rannalta. Heidät haudattiin Kihelkonnan hautausmaalle ja joulukuussa 1932 haudalla paljastettiin Antti Wihurin lahjoittama Kaarman dolomiitista veistetty muistokivi. Muistokivi on säilynyt mutta sen teksti on enää vaikeasti luettavissa. Muistokiven vieressä sijaitsee 25. lokakuuta 1935 karille ajaneen ja uponneen ruotsalaisen höyrylaiva Bellan miehistön jäsenten hauta.
Nivelrikko
Hoito
Pitkäaikaisesti käytettävistä valmisteista kurkumiinin ja boswelliinihappoja sisältävän Boswellia serrata -uutteen yhdistelmä on osoittautunut tehokkaammaksi kipulääkkeeksi kuin nivelrikon hoidossa käytettävä ei-steroidinen tulehduskipulääke selekoksibi. Maustekurkuman (Curcuma longa) sisältämä kurkumiini helpottaa nivelrikkoon liittyviä kipuja keskimäärin teholla SMD-0.57, mikä on samaa luokkaa kuin tehokkaan opiaattipohjaisen tramadolin teho. Kurkumiinin tehossa havaittiin kuitenkin 37-kertaista potilaskohtaista vaihtelua. Myös nokkosen sisältämät yhdisteet saattavat lievittää niveltulehdukseen liittyvää särkyä ja tulehdusta. Chili-kasvista saatava kapsaikiini lievittää nivelrikon särkyä, koska se tekee hermopäätteet tunnottomiksi kipuärsykkeille. Myös sinappijauheesta ja vedestä sekoitettua tahnaa voi käyttää omatekoisen kipulaastarin tehoaineena.
Natriumhyaluronaatti (HYA tai kukonhelttauute) auttaa osaa lievää ja keskivaikeaa nivelrikkoa sairastavista. Hyaluronaatti on nivelnesteessä esiintyvä nivelnesteen ja nivelruston rakennusaine, joka saa aikaan nivelnesteen voitelevat ja iskua vaimentavat ominaisuudet. Nivelen sisään pistetty hyaluronaatti poistaa nivelnesteestä haitallisia yhdisteitä, stimuloi elimistön soluja tuottamaan lisää omaa hyaluronaattia, vähentää kipua ja lääkityksen tarvetta sekä parantaa potilaan toimintakykyä. Hyaluronaatti on annettu perinteisesti kolmen tai viiden pistoksen sarjana, mutta markkinoilla on nykyisin pitkävaikutteisia valmisteita, jotka pistetään yhdellä hoitokerralla. Hoidon vaikutus kestää puoli vuotta. Vaihtoehtoisesti voidaan käyttää synteettistä hylalaneja eli hyaluronihapon natriumsuolan johdannaisia sisältävää Hylaani G-F 20-valmistetta (esimerkiksi Synvisc), jotka sisältävät N-asetyyliglukosamiinin ja natriumglukuronaatin disakkaridiyksiköitä. Hylaani G-F 20:n viskoelastiset ominaisuudet ovat kuitenkin paremmat kuin saman pitoisuuden omaavassa nivelnesteessä tai hyaluronaaniliuoksessa. Injektion jälkeen on suositeltavaa välttää kaikkea rasitusta muutaman päivän ajan.
Kun nivelrikko on edennyt vaiheeseen, jossa potilaalla on myös lepokipuja, niitä voidaan hoitaa lievillä opiaateilla, kuten tramadolilla tai kodeiinilla. Opioidien teho on kuitenkin äärimmäisen yksilöllistä. Esimerkiksi tramadolia päivittäin kolme kuukautta nauttineet nivelrikkopotilaat raportoivat kipunsa lievittyneen keskimäärin vain kolmekymmentä prosenttia samalla kun placebolääkekin lievitti kipua keskimäärin 23 prosenttia. Opioidien pitkäaikaiskäyttö aiheuttaa osalle potilaista pelkkiä haittavaikutuksia ilman kivunlievitystä ja yli puolet potilaista lopettaa opioidilääkityksen 6-24 kuukauden kuluttua osittain kipua lievittävän tehon heikkenemisen vuoksi.
Jos nivelessä on turvotusta, siihen voidaan ruiskuttaa glukokortikoidia eli kortisonia. Kortisonipistos voidaan antaa noin kolme kertaa vuodessa. Joskus käytetään myös lidokaiini-nimistä niveleen ruiskutettavaa puudutusainetta.
Myös D- ja C-vitamiinista sekä kondroitiinisulfaatin pitkäaikaiskäytöstä on osoitettu olevan jonkun verran myönteistä vaikutusta
Uutena mahdollisuutena on nivelensisäisessä hoidossa viime vuosina kokeiltu reumasairauksien peruslääkehoitoon tarkoitettuja biologisia lääkkeitä. Alustavat tulokset ovat verraten hyviä, ja hoitotulokset voivat kestää kuukausia.
Nivelrustojen, kuten muidenkin kehon osien, terveyden perustana on terveellinen ravinto, jossa on riittävästi luille ja tukikudoksille tärkeitä ravintoaineita. Monet ihmiset ovat kokeneet saaneensa apua mm. omega-3 rasvahapoista, inkivääristä, piistä, syvänmeren kalojen rustouutteista ja kondroidisulfaatista.
Nivelrikon fysioterapeuttisen hoidon tavoitteena on kivun lieventäminen sekä toiminta- ja työkyvyn parantaminen. Polven ja lonkan nivelrikossa niveltä ympäröivien lihasten vahvistaminen sekä liikkuvuuden parantaminen ovat ensisijaisen tärkeitä. Nämä saavutetaan tarkan, nousujohteisen ja yksilöidyn harjoitusohjelman avulla johon on usein hyvä liittää myös liikkuvuuksia parantavia ja ylläpitäviä harjoitteita ja käsittelyä. Harjoittelu on aloitettava maltillisesti, koska liian kuormittava liikunta saattaa vain pahentaa oireita. .
Nivelten kannalta ihanteellinen liikuntahoito on hidasta ja pitkäkestoista. Sopivia lajeja ovat esimerkiksi pyöräily pienellä vaihteella, vesivoimistelu ja uinti, usein myös hiihto ja kävely. Kävely pehmeällä alustalla, pyöräily, hiihto ja vesiliikunta ovat turvallisia liikuntamuotoja, koska niveliin ei kohdistu niissä niveliä kuormittavia iskuja ja tärähdyksiä, jotka saattavat aiheuttaa kipua ja turvotusta. Vesi vähentää lisäksi niveliin kohdistuvaa kuormaa. Myös lihasharjoittelu pienillä painoilla on hyväksi, koska nivelen tuki parane lihasvoiman kasvaessa. Nopeatempoiset pelit eivät ole suositeltavia, koska ne sisältävät nivelelle haitallisia äkillisiä suunnanvaihtoja.
Kylmä- ja lämpöhoidot soveltuvat osalla potilaista nivelrikkokipujen itsehoitoon. Lämpö kiihdyttää elintoimintoja ja kudosten venyvyys lisääntyy. Lämpöhoito soveltuu liikeharjoitteiden esihoidoksi ja kipuhoidoksi ei-tulehduksellisessa vaiheessa.
Kylmähoito hidastaa aineenvaihduntaa ja turvotuksen muodostusta, joten se sopii yleensä parhaiten tulehdusvaiheen hoitoon.
Transkutaanista sähköistä hermostimulaatiota (TENS-hoito) voi kokeilla polvinivelrikon hoidossa. TENS-laitteella ärsytetään sähköisesti kosketushermopäätteitä, jolloin kosketusärsykkeet estävät kipuärsykkeiden etenemisen selkäytimestä aivoihin.
Akupunktiossa iho lävistetään ohuilla neuloilla tietyissä kehon pisteissä. 3–5 hoitokertaa näyttää jo yleensä, kuinka akupunktio tehoaa. .
Kävelykeppi on hyvä apuväline polven nivelrikon hoidossa. Nivelen puhdistusleikkauksia tehtiin aeimmin paljon, mutta ne on lähes lopetettu julkisella sektorilla, koska tieteellinen näyttö niiden tehosta jäi hyvin vaatimattomaksi. Puhdistusleikkaukset perustuivat nivelrustojen epätasaisuuksien pois höyläämiseen.
Muita leikkaushoitoja ovat keinonivelen asentaminen. Tämä leikkaus tulee kysymykseen kun polvi on niinsanotusti ”loppuunkulunut”, eivätkä muut terapiakeinot auta. Osteotomia-leikkauksella korjataan nivelen virheasentoa, jolloin ehjänä säilyneet nivelpinnat saadaan parempaan käyttöön kuormitus akselia muuttamalla. Uusi leikkausmuoto on myös rustosiirrännäisleikkaus, jossa siirretään rustoa niiltä alueilta jossa sitä tarvitaan, vähemmän kuten nivelen reunoilta. Noin 20 prosenttia polven keinonivelen saaneista potilaista on tyytymättömiä hoitotulokseen ja yleensä syynä on krooninen kipu. Vain 40 prosenttia keinonivelen saaneista potilaista oli täysin kivuttomia kaksi vuotta leikkauksen jälkeen. Nukutettuna leikattujen riski saada kroonista kipua oli jostain syystä pienempi. Vain 20 prosentilla leikatuista polven toimintakyky palautui täysin normaaliksi.
Historiaa
Nivelrikkoa esiintyi jo esihistoriallisena aikana. Esimerkiksi Alppijäätiköstä löytyneeltä yli 5 000 vuotta vanhasta Ötz-muumiosta löytyi nivelrikon merkkejä sekä viitteitä siitä, että sairautta oli hoidettu akupunktiolla.
Jean Vuarnet
Jean Vuarnet (18. tammikuuta 1933 Le Bardo, Ranskan Tunisia – 2. tammikuuta 2017 Sallanches ) oli ranskalainen alppihiihdon olympiavoittaja.
Vuarnet sai pronssia Bad Gasteinin MM-kisojen syöksylaskussa 1958. Kaksi vuotta myöhemmin Squaw Valleyn olympialaisissa hän voitti kultaa samassa lajissa. Vuarnet syntyi Tunisiassa, ja hänestä tuli ensimmäinen Afrikassa syntynyt talviolympialaisten voittaja.
Vuarnet hiihti olympiavoittoon voitelemattomilla metallisuksilla. Häntä pidetään aerodynaamisen ”muna-asennon” keksijänä.
In My Life
”In My Life” on yksi The Beatlesin tunnetuimmista kappaleista ja se valittiin Mojo-lehden äänestyksessä kaikkien aikojen parhaaksi popkappaleeksi vuonna 2000. Rolling Stone -lehden vastaavassa äänestyksessä se ylsi sijalle 23. Kappaleen barokkivaikutteinen kosketinsoolo on tuottaja George Martinin säveltämä ja soittama.
Aberystwyth
thumb|Näkymä Aberystwythiin pohjoisen suunnasta. thumb|[[Walesin kansalliskirjasto]] Aberystwyth on kylpylä- ja yliopistokaupunki Cardiganinlahden rannalla Walesissa. Vuonna 2011 kaupungin asukasluku oli noin 13 000. Kaupungin nimi on kymriä ja tarkoittaa Ystwythjoen suuta, vaikka oikeastaan kaupungin läpi virtaa Rheidol, johon Ystwyth yhtyy keskustan eteläpuolella juuri ennen merta.
Aberystwythin yliopiston lisäksi kaupungissa sijaitsee Walesin kansalliskirjasto ja Ceredigion Museum.
Kaupungin keskustassa on Edvard I:n Walesin-valloituksen jälkeen 1200-luvun lopulla rakennetun Aberystwythin linnan rauniot. Nimensä se on perinyt hiukan etelämmäs 1100-luvun alulla rakennetulta varhaisemmalta linnalta. Parlamentaristit hävittivät Aberystwythin linnan Englannin sisällissodan yhteydessä 1600-luvun puolivälissä.
Aiheesta muualla
52.41389°N, -4.08056°W
R.O.C.K.
R.O.C.K. on Kirkan vuonna 1986 julkaistu albumi. Se on ensimmäinen Kirkan kahdesta englanninkielisestä hard rock -albumista.
Albumi oli Kirkan ensimmäinen Flamingo Music -levy-yhtiölle levytetty pitkäsoitto. Albumi julkaistiin julkaisuvuonnaan kasettina sekä LP- ja CD-levyn muodossa. Vuonna 1999 BMG Finland julkaisi levystä uuden version. Albumi myi kultaa julkaisuvuonnaan.
Japan Credit Bureau
Japan Credit Bureu (JCB) on 1961 perustettu japanilainen luottokorttiyhtiö. Yhtiön pääkonttori sijaitsee Tokiossa.
JCB on yhteistyössä yhdysvaltalaisen Discover-korttiyhtiön kanssa.
JCB-kortti
JCB-kortteja myönnetään 15 maassa. Kortinhaltijoita on 78 miljoonaa ja kortti käy 23 miljoonassa liikkeessä.
JCB-kortteja ei myönnetä Suomessa. Niiden kelpoisuus Suomessa on niukka; vain suurimmat tavarataloketjut, hotellit ja ravintolat hyväksyvät niitä maksuvälineenä. Kauppiassopimus kivijalkamyymälöihin korttien hyväksymisestä tehdään Nordea Pankin kautta tai verkkokauppaan Paytrail-maksupalvelun kanssa.
Luettelo pikkuplaneetoista: 115001–116000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 115001:stä ja päättyen 116000:een. Kokonaisen luettelon löytää katsomalla Luettelo pikkuplaneetoista.
Nummen pitäjäntupa
Nummen pitäjäntupa (ruots. Nummis sockenstuga) on entinen pitäjäntupa Nummella, Uudellamaalla. Nummen pitäjäntupa on valmistunut vuonna 1847 ja se siirrettiin nykyiselle paikalleen Nummen kirkon pohjoispuolelle vuonna 1896. Tuolloin rakennusta myös korotettiin ja levennettiin, sillä kunnanhallitus tarvitsi laajempia tiloja. Rakennukseen valmistui myös tilat kätilölle.
Nummen pitäjäntupa oli 1980-1990-luvuilla Hiiden Opiston käytössä. Nykyisin rakennuksessa toimii Nummen kyläyhdistys, joka sai talon käyttöönsä Nummi-Pusulan kunnalta 2000-luvulla.
Ison Omenan kirjasto
Ison Omenan kirjasto on Espoon Matinkylän kaupunginosassa, Matinkylän metroaseman yläpuolella, kauppakeskus Ison Omenan eteläpäädyn kolmannessa kerroksessa palveleva yleinen kirjasto. Vuonna 2018 se oli sijaintikerroksensa Palvelutorin päivittäisellä kävijämäärällä mitattuna Suomen vilkkain kirjasto, jossa kävi arkipäivisin keskimäärin 5 000 asiakasta.
Se on yksi Espoon kaupunginkirjaston toimipisteistä ja osa pääkaupunkiseudun Helmet-kirjastoverkkoa.
Tšernihivin kuvernementti
Vuonna 1918 alueesta tuli osa Ukrainaa (Ukrainan kansantasavalta ja Ukrainan SNT) Tšernihivin kuvernementtina. 1919 Tšernihivin kuvernementin pohjoisosa, joka oli paljolti valkovenäläisten ja venäläisten asuttamaa aluetta, liitettiin Venäjän SFNT:n Gomelin kuvernementtiin; tämä siirtyi 1923-1926 edelleen Brjanskin kuvernementtiin. Tšernihivin kuvernementti lakkautettiin 1925 (Ukrainan SNT). Nykyisin aiemman kuvernementin maita sijoittuu lähinnä Ukrainan Tšernihivin, Sumyn ja Kiovan alueille sekä Venäjän Brjanskin alueelle.
Venäjän keisarikunnan ensimmäisessä koko maan kattaneessa väestönlaskennassa 1897 Tšernihivin kuvernementin väkiluvuksi kirjattiin 2 297 854 asukasta ja pinta-alaksi 46 042,3 neliövirstaa eli noin 52 399 neliökilometriä. Väestöstä kaupunkilaisia oli 9,1 % ja maaseutuasukkaita 90,9 %. Vuonna 1905 Tšernigovin kuvernementin väkiluku oli 2 693 800 ja vuonna 1915 jo 3 148 900 (pinta-ala 52 402 km2).
Kuvernementti jakautui kihlakuntiin (ujezd). Vuonna 1897 kuvernementtiin kuului 15 kihlakuntaa, samoin vuonna 1915. Kuvernementinkaupunki oli Tšernihiv (Tšernigov, 27 716 as. vuonna 1897). Suurimpia kihlakuntakaupunkeja olivat Nižyn (Nežin, 32 113 as.), Konotop (18 770 as.) ja Novozybkov (Новозыбков, 15 362).
Kuvernementin suurimmat väestöryhmät olivat vuonna 1897 äidinkielen mukaan ryhmiteltynä: ukrainalaiset 66,4 %, (iso)venäläiset 21,6 %, valkovenäläiset 6,6 % ja juutalaiset 5,0 %. Muita etnisiä ryhmiä edusti 0,5 % asukkaista.
Fujitsu Finland
Fujitsu Finland Oy on japanilaisen Fujitsun tytäryhtiö. Fujitsu on tietotekniikan palvelu- ja laitetoimittaja, joka työllistää noin 132 000 henkilöä yli 100 maassa. Vuonna 1935 perustetun yhtiön pääkonttori on Tokiossa. Maaliskuussa 2019 päättyneellä tilikaudella konsernin liikevaihto oli 4,0 triljoonaa jeniä (36 miljardia USD).
Fujitsu Finland -konsernin liikevaihto maaliskuun lopussa 2019 päättyneellä tilikaudella oli 444,2 miljoonaa euroa ja henkilöstömäärä 2 300. Vuonna 2022 konsernin toimitusjohtaja on Hanna Kivelä.
Fujitsu huolehtii asiakkaiden tieto- ja viestintätekniikasta sekä sovellusten tukipalveluista, toiminnasta ja kehittämisestä. Muita palveluita ovat muiden muassa liikkuvan työn palvelut, sähköinen asiointi sekä Microsoft, SAP- ja EMC Documentum -pohjaiset ratkaisut. Fujitsun laitevalikoima ulottuu kannettavista tietokoneista konesaliratkaisuihin.
Fujitsu Finland -konserniin kuuluu Nico, viralliselta nimeltään Nice-business Consulting Oy -niminen tytäryhtiö, joka välittää it-alan työvoimaa sekä tarjoaa rekrytointipalveluja.
Historia
Fujitsun juuret Suomessa ulottuvat 1960-luvulle Suomen Kaapelitehtaan elektroniikka-osastoon, josta myöhemmin tuli Nokia Elektroniikka ja osa Nokia-yhtymää. 1980- ja 1990-luvuilla Nokia Elektroniikka valmisti MikroMikko-mikrotietokoneita sekä valmisohjelmisto ToimistoTiimiä (nyk. Teamware Office).
Yrityksen nimi muuttui omistajanvaihdoksen myötä vuonna 1991 ICL Dataksi. Samoihin aikoihin siitä eriytyivät omiksi yrityksikseen Fujitsu Siemens Computers Oy ja Teamware Group Oy. Vuonna 1996 käynnistyi investointi Patja-toimintamalliin. Samaan aikaan sovellusliiketoiminta keskittyi valmisohjelmistoihin.
2000-luvun tietovuotojuttu
Fujitsun Suomen-toimitusjohtajana 2003–2013 toiminut Yrjänä Ahto tuomittiin vuonna 2013 käräjäoikeudessa ehdolliseen vankeuteen kahdesta törkeästä petoksesta. Asianomistajina jutussa ovat Väestörekisterikeskus ja Valvira, joiden salassa pidettäviä tietoja oli vuonna 2004 syyttäjän mukaan vuotanut Fujitsun tekemän yrityskaupan takia kolmannelle osapuolelle. Oikeus katsoi Ahdon salanneen tietovuodon, joka paljastui vasta vuonna 2009.
Plaisir d’amour
Plaisir d’amour on ranskalainen laulelmaklassikko. Sen on vuonna 1784 säveltänyt Jean-Paul-Égide Martini (1741–1816). Teksti on peräisin Jean-Pierre Claris de Florianin (1755–1794) runosta, joka sisältyy hänen romaaniinsa Célestine. Laulu on ollut hyvin suosittu J. P. E. Martinin versiona. Hector Berlioz on sovittanut sen vuonna 1859 orkesterille (H134). Louis van Waefelghem on sovittanut sävelmän 1880-luvulla esitettäväksi viola d’amorella tai alttoviululla ja pianolla. Siitä on tehty myös useita popversioita.
Sanat
Eero Väre on levyttänyt sen suomeksi Kullervon sanoittamana (1948) nimellä ”Lemmen onnetar”. Birgit Kronström hyräilee laulua elokuvassa Amor hoi.
Nine Destinies and a Downfall
Nine Destinies and a Downfall on Sirenian kolmas studioalbumi, joka julkaistiin 9. maaliskuuta 2007.
Harry Wikman
Harry Herman Enzio Wikman (1. syyskuuta 1929 Turku – 4. lokakuuta 2017 Örebro, Ruotsi) oli suomalainen kilpasoutaja.
Wikman edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui. Pohjoismaitten mestaruuskilpailuihin Wikman osallistui vuosina 1952–1954.
Turkulaista IK Academiaa edustanut ”Hati” Wikman saavutti nelosessa yhden SM-hopean ja kaksi SM-pronssia. Hän pelasi myös käsipalloa SM-sarjassa edustaen Åbois-seuraa.
Wikman oli koulutukseltaan diplomi-insinööri. Hänelle myönnettiin Suomen Valkoisen Ruusun ritarikunnan I luokan ritarimerkki vuonna 1983 ja Ruotsin Pohjantähden ritarikunnan I luokan ritarimerkki (Kungliga Nordstjärneorden) vuonna 1990.
Luettelo Puy-de-Dômen kunnista
thumb|Puy-de-Dômen sijainti Ranskan kartalla. Tämä on luettelo Puy-de-Dômen departementin kunnista Ranskassa. Departementissa on 470 kuntaa.
Dimitrovgrad (Bulgaria)
Dimitrovgrad on kaupunki Haskovon alueella Etelä-Bulgariassa. Sen asukasluku on 38 217 (2011).
Kaupunki on nimetty Georgi Dimitrovin mukaan. Sen rakensivat 1947 kommunistihallituksen järjestämät työprikaatit. Kaupungin perustamista juhlittiin 2. syyskuuta 1947, mutta rakennustyöt jatkuivat vielä vuosia kolmen alueella olleen kylän yhdistyessä Dimitrovgradiksi. Rakennustöiden tavoitteena oli nykyaikaisen teollisuuskeskuksen perustaminen.
Vuonna 1970 kaupungissa järjestettiin ensimmäisen kerran festivaalit runoilija Penio Penevin (1930–1959) kunniaksi ja perinne jatkuu edelleen. Peneville avattiin museo hänen kotitalossaan vuonna 1987.
Sotilasammattihenkilö
Sotilasammattihenkilöstö (sah) oli yksi puolustusvoimien henkilöstöryhmä, joka muodostettiin värvätystä henkilöstöstä 1.1.1995. Sotilasammattihenkilöstöstä muodostettiin nykyinen aliupseeristo 1.1.2007. Sotilasammattihenkilö oli sekä virkanimike että palvelusarvo.
Sotilasammattihenkilön virkaan saattoivat hakeutua myös naiset, jotka eivät ole suorittaneet naisten vapaaehtoista asepalvelusta. Tällöin heidän palvelusarvonsa oli sotilasammattihenkilö. Myös asepalveluksen suorittaneet miehistökoulutuksen saaneet palvelivat sotilasammattihenkilön arvossa. Aliupseeri- tai reserviupseerikurssin suorittaneet aloittavat kersantin arvossa.
Palvelusarvot
Sotilasammattihenkilöiden palvelusarvoja alhaalta ylös olivat vuosina 1997-2006:
Nykytilanne
Sotilasammattihenkilöistä muodostettiin nykyinen aliupseeristo ja sotilasammattihenkilön virat lakkautettiin vuoden 2006 lopussa. Kaikki tuolloin palveluksessa olleet sotilasammattihenkilön virassa olleet henkilöt siirrettiin aliupseerin virkaan. Sotilasammattihenkilön palvelusarvo jäi voimaan osalle niistä aliupseereista, jotka eivät ole suorittaneet varusmiesaikana annettavaa johtajakoulutusta.
Summan paperitehdas
thumb|Googlen palvelinkeskus entisen Summan paperitehtaan alueella. Summan paperitehdas (Stora Enso Publication Paper, Summa Mill) oli Stora Enso -konserniin kuulunut paperitehdas, joka sijaitsi Haminan Summassa, entisen Vehkalahden kunnan alueella. Tehdas valmisti tavallista sanomalehtipaperia ja erikoissanomalehtipaperia vuodesta 1979 lisääntyneellä volyymilla. Tehtaan uusimmat tuotteet olivat MF-aikakauslehtipaperi, jota tehtiin PK2:lla ja PK3:lla valmistetut kirjapaperit. Tehtaalla oli enimmillään kolme keskikokoista paperikonetta. Tehtaan paperikone 1 suljettiin vuonna 2003 ja kaksi muuta tammikuun 2008 lopussa.
Tehdas ehti toimia lähes 53:n vuoden ajan. Se aloitti toimintansa 8. maaliskuuta 1955 ja suljettiin 30. tammikuuta 2008. Tehtaalla oli loppuvaiheessa noin 420 työntekijää ja viimeisenä tehtaanjohtajana toimi Juha Mäkimattila. Aiemmin tehtaanjohtajana on toiminut muun muassa Olavi Airanne. Tehdaspalvelut toimitti Kymenso Oy, jolla oli loppuvaiheessa 170 työntekijää. Työntekijöistä suurin osa kuului Paperiliiton Summan osastoon n:o 18 r.y. Tehdas valmisti sanomalehti-, aikakauslehti- ja kirjapaperia. Vuonna 2006 tehtaan tuotanto oli 400 000 tonnia (kapasiteetti 410 000 tonnia) ja liikevaihto 228 miljoonaa euroa. Tehdasrakennuksen vanhemmat osat (PK1 ja PK2) on suunnitellut arkkitehti Alvar Aalto.
Nykyinen toiminta
Vuonna 2020 alueelle oli investoitu noin 800 miljoonaa euroa ja siellä toimi viisi Googlen palvelinkeskusta, jotka työllistivät 350 henkilöä. 1,2 miljardin euron jatkoinvestoinnin ja kuudennen palvelinkeskuksen odotettiin valmistuvan 2021. Google aikoi palkata uuteen palvelinkeskukseen 40–50 uutta työntekijää.
Massaosasto
Tehtaan massaosasto käsitti kolme osaa: kuumahierrelaitos (TMP), hiomo ja sulputtamo.
TMP–laitoksessa oli kaksi erillistä linjaa, joissa jokaisessa oli kaksi esijauhinta ja yksi rejektijauhin. Kuumahierrelaitos käynnistyi vuonna 1976, jolloin TMP-linjan tuotantokapasiteetiksi luvattiin 280 t/d. TMP–laitoksen viimeisin vuorokausituotanto maksimissaan oli noin 720 t/d, joka saavutettiin vuoden 1987 uusinnan jälkeen. Laitokselle tehtiin vuosina 2001–2002 aikana suuria muutoksia. Esimerkiksi kaikki TMP-linjan rejektijauhimet uusittiin.
Hiokkeen valmistus Summan tehtailla tapahtui 26:lla hiomakoneella, joista 20 oli Voithin valmistamia ketjuhiomakoneita ja 6 Tampellan taskuhiomakoneita. Koneet muodostivat kolme hiokelinjaa. Voithin koneet oli jaettu kahteen kymmenen koneen linjaan. Ensimmäiset 10 konetta käsittivät hiomo ykkösen. Voithin toiset 10 konetta muodostivat hiomo kakkosen ja Tampellan kuusi hiomakonetta hiomo kolmosen.
Tuotteet
Tehtaassa valmistettiin sanomalehti-, päällystämätöntä aikakauslehti- ja kirjapaperia.
Turbiinit
Voimalaitoksella on kolme generaattoria. Vuonna 2003 tehdas kulutti sähköä noin 857 GWh, josta 92 % hankittiin tehtaan ulkopuolelta.
Aiheesta muualla
60.53694°N, 27.11694°W
Helsingfors Dagblad
pienoiskuva|Helsingfors Dagbladin sivu 27. helmikuuta 1889, alareunassa [[följetongi.]] Helsingfors Dagblad oli Helsingissä vuosina 1862–1889 ilmestynyt vaikutusvaltainen ruotsinkielinen liberaali päivälehti. Lehden perusti Otto Reinhold Frenckell, joka oli sen ensimmäinen päätoimittaja. Muita lehden perustamisessa mukana olleita olivat muun muassa Leo Mechelin ja Carl Gustaf Estlander. Lehden toimittajat yleensäkin olivat samalla keskeisiä valtiopäivämiehiä.
Lehti kannatti 1860-luvulla syntynyttä liberaalia suuntausta ja poliittista ryhmittymää. Lehti ei pitänyt kielitaistelua merkittävänä vaan kiinnitti huomiota maan valtiollisen aseman kehittämiseen. Lehdessä julkaistiin joulukuussa 1880 Liberaalisen puolueen ohjelma, jota on pidetty Suomen ensimmäisenä puolueohjelmana. Se synnytti fennomaaneissa vastustusta. Puolue jäi melko lyhytikäiseksi.
Lehden liberaalia linjaa kuvastaa, että kun vuosien 1863–1864 valtiopäivillä oli keskusteltavina ja päätettävinä eräitä naisia koskevia kysymyksiä, lehti julkaisi kirjoitussarjan naisten kansalaisoikeuksien parantamisesta, vetosi naisten keskinäiseen solidaarisuuteen ja pohti keinoja naisten taloudellisen aseman parantamiseksi.
Lehti ehdotti 26. elokuuta 1863 valtiopäivien lippukeskustelun aikaan lipuksi sinivalkoista ristilippua. Asia ei edennyt, mutta siniristilippu jäi vesiliikenteessä käyttöön puolivirallisena Suomen lippuna.
Helsinfors Dagbladiin yhdistyi vuonna 1866 Helsingfors Tidningar, ja syntynyt uusi lehti jatkoi nimellä Helsingfors Dagblad.
Astana Qazaqstan Team
Astana Qazaqstan Team (UCI-tallikoodi AST) on kazakstanilaisen Astana-yritysryhmän sponsoroima maantiepyöräilyn ammattilaistalli, joka osallistuu UCIn ProTour -sarjaan. Talli on tunnettu aiemmin nimillä Liberty Seguros-Würth Team, Würth Team, Astana-Würth Team, Astana Team ja Astana - Premier Tech. Tallin pääsponsorina toimi aiemmin Liberty Seguros, joka vetäytyi toukokuussa 2006 kun kävi ilmi, että tallin urheilupäällikkö Manolo Saizin epäiltiin sotkeutuneen doping-skandaaliin. Heinäkuun 3. saakka saksalainen Würth toimi yrityksen sponsorina. Kuitenkin vuoden 2006 Ranskan ympäriajon jälkeen, johon talli ei osallistunut, Würth päätti lopettaa tallin sponsoroinnin toistaiseksi.
Johan Bruyneel tuli Astanan tallipäälliköksi kaudelle 2008, ja toi aiemmin johtamastaan Discovery Channel -joukkueesta mukanaan useita huippupyöräilijöitä, kuten Alberto Contadorin. Astana ei saanut osallistua Ranskan ympäriajoon 2008, mutta Contador voitti sekä Italian että Espanjan ympäriajon. Seuraavalla kaudella Lance Armstrong teki paluun ammattilaiseksi edustaen kazakstanilaistallia. Contador voitti Ranskan ympäriajon, mutta hänen henkilökohtaiset välinsä kolmanneksi sijoittuneen Armstrongin kanssa eivät olleet hyvät. Kaudeksi 2010 Armstrong perusti uuden tallin, Team RadioShackin, johon siirtyi myös tallipäällikkö Bryuneel ja useita Astanan ajajia. Aleksandr Vinokurov teki puolestaan paluun kazakstanilaistalliin kilpailukieltonsa jälkeen Espanjan ympäriajossa 2009. Seuraavana vuonna Contador voitti Ranskan ympäriajon, mutta lähti tallista kauden jälkeen.
ONCE
Tallin historia liittyy espanjalaiseen pyöräilytalliin ONCE, jota sponsoroi Espanjan sokeiden yhdistyksen lotto. Tallin manageri Manolo Saiz, joka oli tuolloin yksi harvoista tallipäälliköistä, jotka eivät itse olleet olleet ammattilaisajajia, toi pyöräilyyn uusia käytäntöjä. Hän toi muun muassa ammattimaisemman johtamistavan, valmennuksen tiukemman seurannan, varusteiden valintaan ja harjoitteluun liittyviä muutoksia. Saiz tunnettiin vahvana persoonana ja hänen temppunsa ovat osa pyöräilykulttuuria. Vuoden 2003 Espanjan ympäriajossa hänen ei sallittu osallistua kilpailijoita seuraavaan kulkueeseen, koska hän oli aiemmin loukannut suullisesti erästä moottoripyöräkuvaajaa. Hänen kommenttinsa päätyivät suoraan tv-lähetykseen.
ONCE-talli muistetaan parhaiten tallissa 1990-luvulla ajaneista ranskalaisesta Laurent Jalabertista sekä sveitsiläisestä Alex Züllestä, jotka hallitsivat kevään klassikkokilpailuja, kuten Pariisi-Nizza, La Flèche Wallonne, Sveitsissä ajettavaa Tour de Romandie -kilpailua sekä Espanjan ympäriajoa. Talli oli aktiivinen myös Ranskan ympäriajossa, jossa Jalabert voitti useita osuuksia ja talli hallitsi joukkueaika-ajoa. Aika-ajoon erikoistuneen Abraham Olanon liityttyä talliin se pystyi kilpailemaan vahvasti pyöräilyn suurissa ympäriajoissa. ONCE'n sponsorisopimus oli niin onnistunut, että se sai 100 prosentin tunnettuvuuden Espanjassa. Käytännössä jokainen espanjalainen tiesi mikä ONCE oli ja mitä se valmisti. Kauden 2003 lopussa ONCE päätti lopettaa sponsoroinnin ja Saiz löysi uudeksi sponsoriksi Liberty Seguroksen, joka halusi lisätä tuotemerkkinsä tunnettuutta Espanjassa. Useimmat ajajat mukaan lukien nouseva tähti Isidro Nozal ja veteraani Igor González de Galdeano jatkoivat tallissa sponsorin vaihtumisesta huolimatta. Myös aiemmin US Postal -tallissa ajanut Roberto Heras siirtyi talliin.
Liberty Seguros
Kauden 2005 talli aloitti voittamalla Australiassa ajettavan Tour Down Under -kilpailun. Tämä oli erityisesti nuorten ajajien Alberto Contadorin ja Luis León Sánchezin ansiota. Ranskan ympäriajoon liittyen tallin menestykselle oli asetettu odotuksia erityisesti kolminkertaisen Espanjan ympäriajon voittajan Roberto Herasin ja Joseba Belokin harteille. Kaikesta huolimatta talli ei ole kuitenkaan pystynyt kunnolla haastamaan muita Ranskan ympäriajoon osallistuneita. Vuoden 2005 Ranskan ympäriajossa tallissa ajanut Marcos Antonio Serrano voitti Mende'en päättyneen etapin.
Talli ilmoitti, että kazakstanilainen pyöräilytähti Aleksandr Vinokurov liittyy talliin kausiksi 2006–2008. Vinokurov asetti tavoitteekseen sijoittua kärkisijoille Ranskan ympäriajossa. Myös kahden muun kazakstanilaisen ajajan Andrei Kašetškinin ja Sergei Jakovlevin ilmoitettiin liittyvän talliin.
25. marraskuuta 2005 Roberto Heras erotettiin tallista Espanjan ympäriajossa annetun positiivisen dopingtestin seurauksena. Heras oli voittanut kilpailun, mutta testit osoittivat hänen käyttäneen veritankkauksessa käytettävää EPO-hormonia. Heras menetti voiton ja sai kahden vuoden kilpailukiellon.
Sponsorimuutokset ja kausi 2006
23. toukokuuta 2006 Saiz pidätettiin Espanjassa julkitulleeseen ns. Operaatio Puerto -veridopingskandaaliin liittyen. Liberty Seguros reagoi tapahtumiin ja päätti lopettaa tallin sponsoroinnin 25. toukokuuta 2006. He lupautuivat rahoittamaan tulevat velvoitteensa.
2. kesäkuuta 2006 talli ilmoitti uuden sponsorin nimeksi Astanan, joka on nimetty Kazakstanin pääkaupungin mukaan. Sopimus on tehty Astana-yritysryhmän kanssa, johon kuuluu viisi kazakstanilaista yritystä. Sopimus kestää vähintään kolme vuotta ja siinä on jatkomahdollisuus kolmelle vuodelle. Talli tunnettiin tässä vaiheessa nimellä Astana-Würth.
30. kesäkuuta 2006 Astana-Würth suljettiin vuoden 2006 Ranskan ympäriajosta, koska viiden sen ajajan epäiltiin sotkeutuneen Operaatio Puerto -dopingskandaaliin. Tallille jäi ainoastaan neljä ajajaa. Ranskan ympäriajoon osallistuakseen joukkueessa on oltava vähintään kuusi ajajaa ja näin ollen talli ei voinut osallistua kilpailuun. Tämän seurauksena Würth päätti välittömästi lopettaa tallin sponsoroinnin alkaen 3. heinäkuuta 2006.
26. heinäkuuta 2006 Espanjan viranomaiset vapauttivat tallin viisi ajajaa epäilyistä ja talli jatkoi kilpailemistaan Saksan ympäriajossa elokuussa 2006, jossa Assan Bazayev voitti kilpailun ensimmäisen etapin.
Astana ja kilpailut
Le Monde ilmoitti 13. elokuuta 2007, että Astana-talli ei voi järjestäjien mukaan osallistua Espanjan ympäriajoon vuonna 2007. Syynä on tallissa Ranskan ympäriajon aikana paljastuneet doping-tapaukset. . Ranskan ympäriajon järjestäjä ASO (Amaury Sport Organisation) ilmoitti 13. helmikuuta 2008, ettei Astana saa osallistua vuoden 2008 Ranskan ympäriajoon, eikä mihinkään muuhunkaan ASO:n järjestämään kilpailuun
2023
Lähde: UCI }}
Aurajoen Uinti
Aurajoen Uinti oli Turussa toimiva uimaseura. Seura perustettiin sääntömuutoksella vuonna 2005 Turun Työväen Uimareiden (perustettu 1922), Turun Uimaseuran (perustettu 1910) ja Turun NMKY:n uintijaoksen (perustettu 1979) yhdistettyä koko uintitoimintansa yhteistoimintaseura Turun Uintiin. Seuran päävalmentajana toimi Lauri Rautiainen.
Aurajoen Uinti oli nimenä varsin perinteikäs – samanniminen uintiseura oli eräs Suomen Uimaliiton perustajajäsenistä vuonna 1906.
Seura yhdistyi Åbo Simklubb – Uintiklubi Turku muodostaen Uinti Turku – Åbo Simning maaliskuussa 2023.
Sähköviulu
thumb|Yamahan valmistama sähköviulu pienoiskuva|Akustinen viulu jonka tallaan on jälkeenpäin asennettu [[Pietsosähköinen ilmiö|pietsomikrofoni]] Sähköviulu on sähköisesti vahvistettu viulu. Se poikkeaa tavallisesta viulusta myös siten, että sähköviulussa on monesti 5–7 kieltä. Sähköviulu on huomattavasti harvinaisempi kuin tavallinen viulu. Sitä ovat kuitenkin käyttäneet muun muassa jotkin progressiivisen rockin yhtyeet ja artistit, kuten King Crimson (1973–1974 vuosien kokoonpanossa), Gentle Giant ja Curved Air sekä Emilie Autumn. Sähköviulu keksittiin 1910-luvulla, jolloin sitä käyttivät pääosin jazz-artistit. Nykyään sähköviulua käytetään metal-, rock-, pop-, hiphop-, jazz- ja kantrimusiikissa. Sähköviulu nähdään usein kokeellisena instrumenttina, sillä se on harvinaisempi kuin sähkökitara.
Wenner-Gren Center
thumb|300px|Wenner-Gren Center. Wenner-Gren Center on tornitalosta ja matalammasta rakennuksesta koostuva kompleksi Ruotsin pääkaupungissa Tukholmassa. Se sijaitsee Vasastadenin pohjoisosassa Sveavägenin pohjoispäässä ja lähellä Brunnsvikenin eteläpäätä.
Sune Lindströmin ja Alf Bydénin suunnittelema rakennus rakennettiin vuosina 1959–1961. Se vihittiin käyttöön tammikuussa 1962.
Rakennuksen rakentamisen mahdollisti Axel Wenner-Grenin, Electroluxin silloisen toimitusjohtajan, tekemä suuri rahalahjoitus sekä Ruotsin hallituksen myöntämä ilmainen tontti. Kompleksin näkyvin osa, Pylon-tornitalo, kohoaa 76 metrin korkeuteen, ja siinä on 25 kerrosta. Se oli myös ensimmäinen ruotsalainen tornitalo, jonka runko rakennettiin täysin teräksestä.
Sopimussotilas
Työsopimus on tyypiltään määräaikainen ja kestoltaan enintään yksi vuosi.
Monna
Monna on Rauman kaupunginosa noin viiden kilometrin päässä kaupungin keskustasta kaakon suunnassa. Monnassa sijaitsevat muun muassa Marttilanmäen vanhainkoti, Monnan hautausmaa ja Suomisen Lihaherkku Oy.
Sopimussotilas
Sopimussotilaat palvelevat reservin arvonsa mukaan, siis aliupseerikurssin suorittaneet alikersantin, kersantin tai ylikersantin palvelusarvossa ja reserviupseerikurssin käyneet vänrikin/aliluutnantin palvelusarvossa (ennen v. 2007 ylikersantin). Miehistökoulutuksen saaneet ovat korpraaleja tai ylimatruuseja.
Janne Lahtela
Janne Lahtela (s. 28. helmikuuta 1974 Kemijärvi) on suomalainen, uransa lopettanut yksi kautta aikojen menestyneimmistä freestyle- ja kumparelaskijoista. Hän voitti kultamitalin 2002 talviolympialaisissa. Neljä vuotta aikaisemmin Naganon olympialaisista Lahtela voitti hopeaa hänen serkkunsa Sami Mustosen voittaessa pronssia.
Lahtela osallistui olympialaisiin viidesti. Suomalaisista talviurheilijoista enemmän olympiaedustuksia on vain kuudella; Harri Kirvesniemi, Marja-Liisa Kirvesniemi, Raimo Helminen, Teemu Selänne ja Hannu Manninen, kullakin kuusi kertaa; sekä Janne Ahosella seitsemän kertaa. Lahtela toimi myös Suomen joukkueen lipunkantajana 2006 Torinon kisojen avajaisissa.
15. kesäkuuta vuonna 2006 Lahtela ilmoitti lopettavansa kilpauransa, 32-vuotiaana. Hän ehti kilpailla kumparelaskun maailmancupissa 17 vuoden ajan. Lokakuussa 2006 Janne Lahtela teki sopimuksen Japanin Freestyle-joukkueen päävalmentajana toimimisesta. Vuonna 2011 hän alkoi tehdä harjoitusohjelmia myös motocrossin MM-sarjassa kilpaileville Toni Erikssonille ja Ludde Söderbergille. Toukokuussa 2015 hänet valittiin Suomen freestylemaajoukkueen päävalmentajaksi.
Kreisibailut Vol 22
Kappaleet
Suluissa alkuperäinen kappale.
Birger Andersson
Birger Fredrik Wilhelm Andersson (2. marraskuuta 1925 Turku – 28. joulukuuta 2004 Porvoo) oli suomalainen kilpasoutaja.
Andersson edusti Suomea Helsingin 1952 olympialaisissa kahdeksikkojen soudussa. Joukkue jäi alkuerässään viidenneksi ja karsiutui keräilyerien jälkeen. Pohjoismaitten mestaruuskilpailuihin Andersson osallistui vuosina 1949–1953.
Turkulaista IK Academiaa edustanut ”Bige” Andersson voitti Suomen mestaruuden kevyessä nelosessa vuosina 1950 ja 1952 sekä SM-hopeaa perämiehettömässä kaksikossa Göran Olssonin parina vuonna 1953.
Andersson toimi Suomen soutujoukkueen johtajana ja valmentajana Melbournen 1956 olympialaisissa. Hän toimi myös Wärtsilän Soutajien valmentajana 1950-luvulla.
Andersson oli koulutukseltaan filosofian maisteri ja suoritti Yhdysvalloissa Master of Science -tutkinnon. Hän työskenteli muun muassa kemistinä ja geologina.
Pungent Effulgent
Pungent Effulgent on Ozric Tentaclesin ensimmäinen studioalbumi. Se julkaistiin alun perin DemiMonde-levy-yhtiöllä vuonna 1989. Seuraavana vuonna yhtye julkaisi levyn uudelleen omalla Dovetail Records -merkillään, jolloin mukaan lisättiin bonusraita "Ayurvedsim".
Ennen Pungent Effulgentia Ozric Tentacles oli tehnyt erilaisia kasettijulkaisuja.
Kappaleet
Albumin kappaleet
Alexander Moyzes
thumb|right|Alexander Moyzes
Alexander Moyzes (4. syyskuuta 1906 Kláštor pod Znievom – 20. marraskuuta 1984 Bratislava) oli slovakialainen säveltäjä. Hän oli säveltäjä Mikuláš Moyzesin poika.
Moyzes sai vuosina 1925–1928 Prahassa opetusta Bedřich Antonín Wiedermannilta (urut), Otakar Šínilta (sävellys), Jaroslav Křičkalta (orkestraatio), Karel Boleslav Jirákilta (musiikin muoto) ja Otakar Ostrčililta (orkesterinjohto). Sitten vuosina 1928–1930 hän sai Prahassa sävellysopetusta Vítězslav Novákilta. Moyzes itse pääsi opettajaksi Bratislavaan ja toimi kaupungin esittävien taiteiden akatemian rehtorina (1965–1971).
Moyzes hyödynsi teoksissaan kansanomaisia slovakialaisia aineksia ja viittasi niissä maansa patrioottisiin legendoihin. Hänen tuotantoonsa kuuluu muun muassa kaksitoista sinfoniaa.
Konglomeraatti (liiketalous)
1980- ja 1990-luvulla puolestaan katsottiin, että konglomeraattien pilkkominen ja niiden osien uudelleen järjestely lisäisi erikoistumisen kautta tehokkuutta ja lisäisi näin omistaja-arvoa.
Eos
thumb|Eos [[Evelyn De Morganin maalauksessa vuodelta 1895]]
Eos eli Aurora (lat.) on aamuruskon jumalatar kreikkalaisessa mytologiassa. Hän kulkee aamuisin veljensä Helioksen eli auringon edellä ja kulkee päivän aikana taivaankannen yli. Illalla Eos muuttuu Hesperaksi eli illaksi Okeanos-meren länsireunalla.
Eoksella on ollut muitakin lemmensuhteita. Yksi rakastajista oli Tithonos, jonka kanssa Eoksella oli Memnon-niminen poika, jonka Akhilleus surmasi Troijan sodassa. Tithonos sai lahjaksi ikuisen elämän, mutta ei kuitenkaan ikuista nuoruutta. Entinen rakastaja muuttui vanhemmiten kaskaaksi ja haikailee pensaikoissa lyhytaikaisiksi jääneitä rakkauden ilojaan.
Nouseva Suomi
Nouseva Suomi oli suomalainen poliittinen yhdistys, joka perustettiin 5. lokakuuta 1940. Se tähtäsi talvisodan hengen vaalimiseen eli yhtenäisen kansan ihanteeseen, porvarillisen puoluekentän uudelleenjärjestelyyn ja demokratian lujittamiseen kiinteämmän johdon luomisella ja henkilökohtaisen vastuun kasvattamisella. Vaikutuksen arvioidaan jääneen käytännössä vähäiseksi. Toiminta hiipui kesäkuussa 1941 alkaneen jatkosodan alussa. Järjestön mukaan sen tavoite oli koota kansalaiset niiden valtakunnallisten tunnusten ympärille, joiden arvon "koko kansamme vaistosi vapaussotatalven 1939−1940 yhteisissä suurissa koettelemuksissa".
Järjestön perusti äärinationalistisen ja äärioikeistolaisen Akateemisen Karjala-Seuran (AKS) johtaja Vilho Helanen, joka toimi myös hallituksen puheenjohtajana. Nousevaan Suomeen kuului useita merkittävässä asemassa olevia suomalaisia yhteiskunnallisia vaikuttajia, mm. Eljas Erkko. Monet olivat AKS:n tai äärioikeistolaisen Isänmaallisen kansanliikkeen (IKL) jäseniä. IKL kuitenkin sanoutui irti järjestöstä. Sen lisäksi jäseniä oli kaikista porvarillisista puolueista. Järjestöllä oli yhteyksiä myös Suomen kansanpuolueen taustavoimiin.